b'\n_START_ARTICLE_\nNacionalizem\n_START_SECTION_\nNacionalizem v dru\xc5\xbeboslovju\n_START_PARAGRAPH_\nNacionalisti, torej pripadniki te ideologije, si prizadevajo ohraniti to dru\xc5\xbebeno razliko, nacionalno identiteto in pripadnost. Mogo\xc4\x8de je zagovarjati stali\xc5\xa1\xc4\x8de, da nacionalizem kot politi\xc4\x8dna doktrina ni obstajal pred 18. stoletjem in da je nastal \xc5\xa1ele z nastankom nacionalnih dr\xc5\xbeav (ang. nation states). V znanosti prevladuje mnenje, da se je nacionalizem kot mno\xc5\xbei\xc4\x8dna ideologija pojavil \xc5\xa1ele v obdobju francoske revolucije. Tudi beseda se je prvi\xc4\x8d pojavila v franco\xc5\xa1\xc4\x8dini leta 1798, ko jo je zapisal francoski menih, nasprotnik revolucije in teoretik zarote Augustine Barruel._NEWLINE_V dru\xc5\xbeboslovju je nacionalizem ve\xc4\x8dkrat razumljen kot umetni konstrukt, kot parazitska ideologija, saj je ve\xc4\x8dkrat nemogo\xc4\x8de najti zna\xc4\x8dilnosti, ki bi bile res skupne vsem \xc4\x8dlanom dolo\xc4\x8dene dru\xc5\xbebe, ki zase pravijo, da so pripadniki nacije. Tako je nacionalizem mo\xc4\x8d razumeti kor romanti\xc4\x8dno zamisel, ki so jo razvili intelektualci, promotorji nocije o nacionalnem jeziku, ljudskem izro\xc4\x8dilu in nacionalni identiteti. To so pogosto tudi novodobne zna\xc4\x8dilnosti politi\xc4\x8dne skrajnosti in ksenofobije._NEWLINE_Nacionalizem je te\xc5\xbeaven tudi, saj se prav tako napaja z desnice, a za razliko od konzervatizma ali monarhizma, svojo upravi\xc4\x8denost dokazuje predvsem kot za\xc5\xa1\xc4\x8dito pripadnikom nacije, torej dr\xc5\xbeavljanom na podlagi dejstva, da je ljudstvo samo suveren, ki postavlja zakone. Ob \xc5\xa1e bolj izra\xc5\xbeeni distinkciji med narodom in nacijo pa za\xc5\xa1\xc4\x8diti predvsem pripadnike izbrane etni\xc4\x8dne skupnosti med dr\xc5\xbeavljani. Kritike nacionalizmu so praviloma posledica, da se oseba v kriznem obdobju ne sme le nasloniti na svojo nacionalno pripadnost, temve\xc4\x8d se prilagoditi novim razmeram. Nacionalizem praviloma pridobi mo\xc4\x8dno podporo ob visoki brezposelnosti in nezadovoljstvu prebivalstva in negotovi ekonomski prihodnosti. Povezava med skrbjo za slabopreskrbljene in nacionalizmom, ob podrejanju sindikatov in vidnim korporativizmom, se imenuje nacionalsocializem ali tudi fa\xc5\xa1izem, ureditev, ki je bila \xc5\xa1e posebej v Italiji in Nem\xc4\x8diji povezana tudi z izrazitim militarizmom in nasprotovanju sindikalnim povezavam._NEWLINE_Nacionalizem je izrazito podprt v \xc4\x8dasih, ko volilno telo potrebuje mo\xc4\x8dno osebnost s katero se lahko identificira, oziroma ima na voljo dovolj trdno civilno dru\xc5\xbebo, da z njo lahko re\xc5\xa1uje vse teko\xc4\x8de zaplete, ni pa interes okrepiti finan\xc4\x8dno ali trgovsko elito. Najve\xc4\x8dji izziv nacionalizmu je, saj se mora kosati z interesi sosednjih dr\xc5\xbeav in gospodarskimi povezavami, ne da bi se po\xc4\x8dutilo prebivalstvo ogro\xc5\xbeeno ob novostih. Praviloma je najla\xc5\xbeje uveljavljati nacionalisti\xc4\x8dne te\xc5\xbenje ob enotnem predstavni\xc5\xa1kem telesu, skup\xc5\xa1\xc4\x8dini ali zboru.\n_START_SECTION_\nVrednotenje nacionalizma\n_START_PARAGRAPH_\nNacionalizem je praviloma v dru\xc5\xbeboslovju izrazito kritizirana ureditev, saj znotraj politi\xc4\x8dne ureditve ponuja ve\xc4\x8d te\xc5\xbeav kot re\xc5\xa1itev. Zahteva inkluzivno odgovorno dru\xc5\xbebo z jasnimi dru\xc5\xbebenimi pravili in finan\xc4\x8dno in politi\xc4\x8dno odgovornostjo. Zloraba iz strani vseh teh predvidevanj vodi v izpra\xc5\xa1evanje pripadnosti naciji oziroma izlo\xc4\x8danju \xc5\xa1kodljivca, kateremu so bile odgovornosti zaupano v imenu nacije. Gre za prenapeto ureditev, ki le redko lahko traja dolgo in menja pri tem veliko razli\xc4\x8dnih voditeljev. Praviloma uspeva najla\xc5\xbeje, \xc4\x8de je tesno povezana z versko ali eti\xc4\x8dno mre\xc5\xbeo, \xc4\x8de se da brez mednarodnih povezav. Tako je Mormonska cerkev trdno povezana z nacionalisti ZDA. Nekateri trdijo, da ima podobno vlogo tudi ortodoksna cerkev, ki je tudi v osnovi nacionalna. _NEWLINE_Nacionalizem pa je lahko tudi izredno uspe\xc5\xa1na ureditev, saj promovira pozitivne vrednote tako v gospodarstvu kot v dru\xc5\xbebenih dejavnostih, ne prepu\xc5\xa1\xc4\x8da ljudi na obrobje, se loteva u\xc4\x8dinkovito lokalnega kriminala in ne prepu\xc5\xa1\xc4\x8da drugih kriminalnih zdru\xc5\xbeb v svoje okolje. Veliko vlaga tako v vzgojo, gospodarstvo in dr\xc5\xbeavljane v \xc5\xbeelji po vzgoji odgovornih \xc4\x8dlanov dru\xc5\xbebe. _NEWLINE_Nacionalizem je lahko izrazito zaprta neglobalna ureditev, kar pomeni, da se v finan\xc4\x8dnem sektorju opira na netvegane nalo\xc5\xbebe in skrbi za varnost investitorjem in visoko informiranost o finan\xc4\x8dnih poslih. Praviloma to ustavlja podjetni\xc5\xa1ko pobudo, saj investicije ob garantiranih donosih le redko preidejo v tveganje. Podjetniki, ki tvegajo ob dolo\xc4\x8denem riziku premo\xc5\xbeenje, torej morajo znotraj svoje dru\xc5\xbebe pri\xc4\x8dakovati pokritje ali vsaj oporo. Praviloma je tako podjetni\xc5\xa1tvo povezano z novimi tehnologijami, inovacijami in intenzivno podporo znanosti. Nacionalizem v odnosu do znanosti ima tudi te\xc5\xbeave s financiranjem univerz, saj so zaradi nacionalnega pomena podprta z javnih sredstev. Znanstvenik mora tako s podjetni\xc5\xa1ko pobudo prislu\xc5\xbeiti prese\xc5\xbeek, kar je njegovo znanje ali pa najti drug na\xc4\x8din, da upravi\xc4\x8di svoj obstoj. Podobno velja tudi glede umetnosti, akademije, javne uprave.  _NEWLINE_Zaradi visoke preto\xc4\x8dnosti idej, kapitala in delovne sile je nacionalizem te\xc5\xbeko uveljavljati ob nezainteresiranem prebivalstvu. Anemija, du\xc5\xa1evne bolezni, izra\xc5\xbeanje nemo\xc4\x8di in upo\xc4\x8dasnjenje delovanja dru\xc5\xbebe so tako kot znak dru\xc5\xbebenega mnenja zasmehovani in predstavljajo neu\xc4\x8dinkovitost, neekonomi\xc4\x8dnost vedenja. Nekatere tovrstne motnje postanejo tudi dru\xc5\xbebeni fakt med vladajo\xc4\x8dimi, saj nacionalizem hitro zbudi \xc5\xa1ovinizem, nezaupanje v tujce in nezaupanje v lastne sposobnosti ob velikem \xc5\xa1tevilu novosti. Ob nenehnem vlaganju v izobra\xc5\xbeevanje, javno zdravstvo in dvigovanje kakovosti storitev se lahko veliko kritik nacionalizma opusti, a med ureditvami prepu\xc5\xa1\xc4\x8da izredno veliko odgovornosti dr\xc5\xbeavljanom samim v interakciji z oblastmi. _NEWLINE_Nacionalizem je izredno ob\xc4\x8dutljiv ob vpra\xc5\xa1anjih varnosti, voja\xc5\xa1kih vpra\xc5\xa1anj, saj v ureditvi ni prave odgovornosti za vladnega funkcionarja, ki zlorabi zaupanje naroda ali njegovega gospodarstva, ve\xc4\x8dina varnostnih funkcij je namre\xc4\x8d izrazito strokovnih in nepoliti\xc4\x8dnih, individualna odgovornost torej po sami ureditvi ne bi bila primerna, oseba pa bi bila tako predvsem predmet kazenskega postopka, tudi v primeru korporativnega vohunstva. Nacionalizem je te\xc5\xbeaven tudi zaradi pojavnosti, saj je praviloma pojavlja v podobi ene stranke ali organizacije, vodi jo en sam vodja, disciplina \xc4\x8dlanstva je visoka. Ker so pomemben del oblasti tudi varnostna vpra\xc5\xa1anja, se mora ta stroga organizacija odlo\xc4\x8dati demokrati\xc4\x8dno in neodvisno od vodstva glede tak\xc5\xa1nih vpra\xc5\xa1anj.'